Na temelju članka 11. Odluke o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2019./2020. („Narodne novine“, broj: 48/2019.) župan Virovitičko-podravske županije Igor Andrović, dipl. oec. donosi

 ODLUKU

**o načinu realizacije odmora učenika svih školskih ustanova na području Virovitičko-podravske županije u školskoj 2019./2020. godini**

 **Članak 1.**

 Ovom Odlukom propisuje se način realizacije odmora učenika svih školskih ustanova na području Virovitičko-podravske županije u školskoj 2019./2020. godini.

 **Članak 2.**

 Na temelju dostavljenih prijedloga školskih ustanova utvrđeno je da se odmor učenika realizira na način propisan člankom 4. stavkom 1. podstavkom 1. Odluke o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2019./2020. („Narodne novine“, broj: 48/2019.) koji glasi:

„Zimski odmor za učenike počinje 23. prosinca 2019. godine i traje do 10. siječnja 2020. godine, s tim da nastava počinje 13. siječnja 2020. godine.

Proljetni odmor za učenike počinje 10. travnja 2020. godine i završava 17. travnja 2020. godine, s tim da nastava počinje 20. travnja 2020. godine“.

 **Članak 3.**

 Ova Odluka stupa na snagu danom donošenja, a bit će objavljena na mrežnim stranicama Virovitičko-podravske županije.

**KLASA: 602-01/19-01/12**

**URBROJ: 2189/1-07/5-19-29**

**Virovitica, 18. lipnja 2019. godine**

 **ŽUPAN**

 **Igor Andrović, dipl. oec.**